b'\n_START_ARTICLE_\nGrand Theft Auto: Vice City\n_START_SECTION_\nSp\xc4\x93les vide\n_START_PARAGRAPH_\nSp\xc4\x93les vide sast\xc4\x81v no div\xc4\x81m liel\xc4\x81m sal\xc4\x81m (\xc4\xabsten\xc4\xabb\xc4\x81 to ir vair\xc4\x81k, bet t\xc4\x81s ir savienotas ar tiltiem, kas nekad nav sl\xc4\x93gti). Pils\xc4\x93ta aiz\xc5\x86em abas salas un saucas Vice City. Sp\xc4\x93le s\xc4\x81kas dienvidu sal\xc4\x81. Salas dienvidos ir plata pludmale. Starp lielo dienvidu salu un lielo zieme\xc4\xbcu salu atrodas vair\xc4\x81kas maz\xc4\x81kas salas. Dienvidrietumos eso\xc5\xa1\xc4\x81 sala (tie\xc5\xa1i uz dienvidiem no Starfish island) un austrumos eso\xc5\xa1\xc4\x81 sala (tur kur atrodas kinostudija), vienm\xc4\x93r ir pieejamas. Kartes vid\xc5\xab atrodas Starfish island. S\xc4\x81kum\xc4\x81 atveras tilts tikai uz Starfish island, bet p\xc4\x93c tam, kad ir izietas v\xc4\x93l da\xc5\xbeas storyline misijas, atveras ar\xc4\xab otrs tilts (un visi p\xc4\x81r\xc4\x93jie lielie tilti). Uz austrumiem no starfish island, atrodas paliela sala, kuru gandr\xc4\xabz piln\xc4\xabb\xc4\x81 aiz\xc5\x86em golfa klubs. Ja nav izietas attiec\xc4\xabg\xc4\x81s side misijas, vien\xc4\xabg\xc4\x81 tur pieejam\xc4\x81 teritorija ir ce\xc4\xbc\xc5\xa1 l\xc4\xabdz lielajam tiltam.\n_START_SECTION_\nSi\xc5\xbeets\n_START_PARAGRAPH_\nSp\xc4\x93les darb\xc4\xabba norisin\xc4\x81s 1986. gad\xc4\x81, neeksist\xc4\x93jo\xc5\xa1\xc4\x81 floridas pils\xc4\x93t\xc4\x81 Vice City, kas ir b\xc4\x81z\xc4\x93ta uz Maiami. Galvenais varonis Tomijs Verseti ir izbijis Liberty City mafijas pas\xc5\xabt\xc4\xabjumu slepkava. Vi\xc5\x86\xc5\xa1 tikko ir izlaists no no cietuma, kur nos\xc4\x93d\xc4\x93ja iepriek\xc5\xa1\xc4\x93jos 15 gadus par slepkav\xc4\xabb\xc4\x81m. Lai veiktu dar\xc4\xabjumu, kas saist\xc4\xabts ar narkotik\xc4\x81m (koka\xc4\xabnu), mafija vi\xc5\x86u aizs\xc5\xabt\xc4\xabja no Liberty City uz Vice City. \xc5\xa0is dar\xc4\xabjums izg\xc4\x81z\xc4\x81s, jo pirc\xc4\x93jiem un p\xc4\x81rdev\xc4\x93jiem uzbruka nezin\xc4\x81mi uzbruc\xc4\x93ji. Tika nogalin\xc4\x81ti divi cilv\xc4\x93ki, tai skait\xc4\x81 ar\xc4\xab sp\xc4\x93les "Grand Theft Auto: Vice City Stories" (To izdeva 2006. gad\xc4\x81) galvenais varonis Viktors Venss (ang\xc4\xbcu: Victor Vance). Galvenais varonis tikko izgl\xc4\x81b\xc4\x81s no n\xc4\x81ves, ta\xc4\x8du pazaud\xc4\x93ja gan nop\xc4\x93rkamo koka\xc4\xabnu, gan ar\xc4\xab naudu, par kuru bija paredz\xc4\x93ts pirkt koka\xc4\xabnu. P\xc4\x93c tam, kad mafija uzzin\xc4\x81ja, kas noticis, vi\xc5\x86i (Sonija Forelli person\xc4\x81) lika atg\xc5\xabt pazaud\xc4\x93to naudu._NEWLINE_T\xc4\x81l\xc4\x81kaj\xc4\x81 sp\xc4\x93les proces\xc4\x81 Tomijs Verseti pamaz\xc4\x81m atrod tos, kuri vi\xc5\x86am uzbruka, vi\xc5\x86us nolikvid\xc4\x93 un pamaz\xc4\x81m k\xc4\xbc\xc5\xabst par pils\xc4\x93tas mafijas bosu. Sp\xc4\x93les beig\xc4\x81s, Liberty City mafijai pret to rodas iebildumi un vi\xc5\x86i ierodas pils\xc4\x93t\xc4\x81 nolikvid\xc4\x93t galveno varoni. Sp\xc4\x93les p\xc4\x93d\xc4\x93j\xc4\x81 storyline misij\xc4\x81 vi\xc5\x86i tiek nolikvid\xc4\x93ti.'